
                                   Notă informativă la proiectul de decizie
Cu privire la aprobarea Regulamentului cu privire la stabilirea indemnizației lunare           pentru personalul din cadrul primăriei orașului Șoldănești și stabilirea indicelui de          referință al îndemnizației lunare
	1.  Denumirea autorului şi, după caz, a participanţilor la elaborarea proiectului: 
V. Groza, primar, I. Brumă, contabila-șefă

	2. Condiţiile ce au impus elaborarea proiectului de act normativ şi finalităţile urmărite

	Necesitatea aprobării Regulamentului cu privire la stabilirea indemnizației lunare pentru personalul din cadrul primăriei orașului Șoldănești și stabilirea indicelui de referință al îndemnizației lunare.

	3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene: Nu se aplică.

	4. Principalele prevederi ale proiectului şi evidenţierea elementelor noi

	1.Se aprobă Regulamentul cu privire la stabilirea indemnizației lunare pentru personalul din cadrul Primăriei orașului Șoldănești (conform Anexei).
2.Se stabilește indicele de referință al îndemnizației lunare pentru anul 2024 în mărime de 30% din salariul de bază pentru personalul din cadrul aparatului Primăriei orașului Șoldănești, încadrat în conformitate cu statul de personal avizat de Cancelaria de Stat, invlusiv persoanele cu funcții de demnitate publică.

3.Cheltuielile pentru achitarea indemnizației lunare vor fi suportate din bugetul local pentru anul 2024.

4.Controlul asupra executării prevederilor prezentei decizii revine primarului orașului Șoldănești și Comisiilor consultative de specialitate ,,Activităţi Economico-Financiare, Agricultură, Industrie şi Comerţ” și ,,Drept și disciplină,, .                                                                                                                                           
        Proiectul reglementează modul, condițiile, criteriile și calculele indemnizației lunare acordate personalului încadrat în conformitate cu statele de personal avizate de către Cancelaria de Stat, inclusiv personalului cu funcții de demnitate publică (primar, viceprimari). Relevăm, că de indemnizația respectivă va beneficia personalul autorităților executive ale administrației publice locale de nivelul întîi, a căror capacitate administrativă se încadrează în cerințele prevederilor art.11 alin.(2) din Legea nr.435/2006 privind descentralizarea administrativă, care stabilesc că capacitatea administrativă este recunoscută ca fiind adecvată statutului legal al unei autorități publice locale atunci când cheltuielile administrative ale acesteia nu depășesc 50 % din suma totală a veniturilor proprii și defalcărilor de la impozitele și taxele de stat. 

	5. Fundamentarea economico-financiară

	Sursele financiare pentru acordarea îndemnizației lunare se aprobă anual în bugetul orășenesc.

	6. Modul de încorporare a actului în cadrul normativ în vigoare

	Conform art. 14 alin. (2) lit. l prim) și m), art. 40 alin. (5), (6), (7), (8) ale Legii nr. 436/2006 privind administrația publică locală, Regulamentului-cadru cu privire la stabilirea indemnizației lunare pentru personalul din cadrul autoritățile administrației publice locale, aprobat prin Hotărîrea Guvernului nr. 308 din 24.05.2023, art. 11 din Legea nr. 435/2006 privind descentralizarea administrativă, Legea nr. 397/2003 privind finantele publice locale.                                                                                                                                                                                                                                                                                                  

	7. Avizarea şi consultarea publică a proiectului: proiectul de decizie și Regulamentul sînt afișate pe panoul primăriei și plasate pe pagina web: www.primariasoldanesti.md 

